open-index/open-wikipedia-markdown huggingface dataset:
Heysem əl-Qeys

**Heysəm əl-Qays** (Haitham Al Ghais) OPEK-in cari baş katibi, neft eksperti və diplomat.

## Haqqında
Heysəm əl-Qays 1960-cı illərdə anadan olmuş və Küveytdə böyümüşdür. O, ali təhsilini enerji və iqtisadiyyat sahəsində almış, beynəlxalq neft bazarları və enerji siyasəti üzərində ixtisaslaşmışdır.

1991-1993-cü illərdə Küveyt Xarici İşlər Nazirliyində işləyib. 5 iyul 2022-ci ildə sələfi, nigeriyalı siyasətçi Məhəmməd Barkindonun vəfatından sonra müvəqqəti baş katib vəzifəsini icra edib.1 avqust 2022-ci ildə vəzifəsinin icrasına başlamış və bu günə qədər OPEK-in strategiyasını idarə edir. İşlədiyi müddətdə o, üzv dövlətləri fosil yanacaqların hasilatı və satışına qadağaları təşviq etməkdənsə, karbon emissiyalarının azaldılmasına diqqət yetirməyə çağırıb.

## Mənbə
Marqaret E. Tompson

**Marqaret E. Tompson (**d. 2 fevral, 1911 – ö. 29 fevral, 1992) yunan sikkələri üzrə ixtisaslaşmış amerikalı numizmat idi. 1949-1979-cu illərdə Amerika Numizmatika Cəmiyyətinin kuratoru olmuşdur. O, 1961-ci ildə Amerika Numizmatika Cəmiyyətinin Arçer M. Hantinqton medalına, 1967-ci ildə isə Böyük Britaniyanın Kral Numizmatika Cəmiyyətinin medalına layiq görülmüşdür.

## Bioqrafiyası
Marqaret E. Tompson 1911-ci ildə, Trenton (Nyu Cersi) şəhərində anadan olmuşdur. 1931-ci ildə Redklif Kollecini bakalavr dərəcəsi ilə bitirmişdir. Təhsilini başa vurduqdan sonra beş il müddətində orta məktəbdə ingilis dili müəllimi kimi çalışmışdır. 1937-ci ildə o, Afina Aqorasında qazıntıların direktoru olan T. Lesli Şeyr üçün katibə vəzifəsinə işə qəbul edilmişdir.

1937-1940 və 1947-1949-cu illərdə Afinada çalışmış, əsas vəzifəsi qazıntılar zamanı tapılmış qədim sikkələrin təmizlənməsi, təşkil edilməsi və sənədləşdirilməsi olmuşdur. Tompson Afina Aqorasında apardığı tədqiqatların xülasəsini qısa məqalələrdə yayımlamışdır. 1949-cu ildə onun işlərini oxuyan Sidney P. Noy (baş kurator) onu Amerika Numizmatika Cəmiyyətində (ANC) Yunan sikkələri üzrə assistent kurator vəzifəsinə işə qəbul etmişdir. Daha sonra Yunan sikkələri üzrə baş kurator olmuş və 1976-cı ilə qədər bu vəzifədə çalışmışdır. 1976-1979-cu illərdə o, ANC-in baş kuratoru olmuş və 1979-cu ildə təqaüdə çıxmışdır.

1954-cü ildə, ANC-in kuratoru kimi fəaliyyət göstərərkən, Tompson Roma dövründən Venesiya dövrünə qədər olan 30.000-dən çox sikkənin kataloqunu nəşr etdirmişdir. 1961-ci ildə o, Afina şəhərinin yeni gümüş sikkə sistemi haqqında yazdığı kitabına görə Arçer M. Hantinqton medalına layiq görülmüşdür.

1967-ci ildə Londonun Kral Numizmatika Cəmiyyəti ona qızıl medal təqdim etmişdir. O, həmçinin 1964-1968-ci illərdə Amerika Arxeologiya İnstitutunun prezidenti, 1973-1979-cu illərdə isə Beynəlxalq Numizmatika Komissiyasının vitse-prezidenti olmuşdur. 1973-cü ildə o, Otto Morkholm ilə birlikdə *"Yunan* *sikkə xəzinələrinin inventarı"* adlı kitabın müəlliflərindən biri olmuşdur.

Tompson Amerika Numizmatika Cəmiyyətində yay seminarları, Kolumbiya Universitetində magistr dərsləri keçmiş və Kaliforniya Universitetində (Berkli) Regents professoru (xüsusi elmi nailiyyətlərə malik olan professorlara təqdim olunan ad) olmuşdur.

Təqaüdə çıxdıqdan sonra ona ANC-in baş kuratoru emeritus fəxri titulu verilmişdir. 1989-cu ildə ANC onun şərəfinə "Marqaret Tompson yunan sikkələri kuratorluğu" adlı bir fond yaratmışdır. O, 1992-ci ildə vəfat etmişdir.

## Mükafatları və fəxri adları

* 1961 – Amerika Numizmatika Cəmiyyətinin Arçer M. Hantinqton medalı
* 1967 – Böyük Britaniyanın Kral Numizmatika cəmiyyətinin medalı
* Amerika Fəlsəfi Cəmiyyətinə üzv seçilmişdir.
* 1984 – Fərqlənmiş arxeoloji nailiyyətlər üçün qızıl medal

## Seçilmiş əsərlər

* 
* 
* 

## İstinadlar
Kuban kazakları

**Kuban kazakları** (, *[[Romanizasiya|Rom]]: kubanskiye kazaki*; , *[[Romanizasiya|Rom]]: kubans'ki kozaky*) və ya **Kubanlar** (, *[[Romanizasiya|Rom]]: kubantsy*; , *[[Romanizasiya|Rom]]: kubantsi*) — Rusiyanın Kuban regionunda yaşayan kazaklara verilən addır. Kuban kazaklarının əksəriyyəti XVIII əsrin axırlarında Şimali Qafqazın qərb hissəsində məskunlaşmış müxtəlif böyük kazak icmalarının nəsilləridir (ilkin mühacirlərin təxmini sayı 230.000-650.000 arasında idi). 1649-cu ildən başlayaraq Kazak hetmanlığı sərhədləri daxilində, 1792-ci ildən isə Qara dəniz kazakları Ukraynanın Zaporojye kazakları ilə eyni regionda yaşamağa başlamışdırlar.

Əvvəllər Qafqaz xətti, Xopyur və Kuban alayları 1777-ci ildən köçürülmüş Don kazakları tərəfindən idarə olunurdu.

Kuban kazak xətti () termini 1860-cı ildə yaradılmış və 1918-ci ilə qədər mövcudluğunu davam etdirmiş Kuban kazaklarından yaradılmış inzibati və hərbi hissələrə verilən addır. Kuban kazakları Rusiyada vətəndaş müharibəsi zamanı Kuban Xalq Respublikası adlı dövlət yaratmış və münaqişənin cənub cəbhəsində mühüm rol oynamışdırlar. Kuban kazakları 1917-1933-cü illər arasında kazakları ayrıca etnik, siyasi və iqtisadi bir varlıq kimi məhv etmək məqsədi daşıyan sovetlərin dekosalizasiya siyasəti zamanı çox böyük əziyyətlər çəkmişdirlər. Dekosalizasiya müntəzəm olaraq kazakların soyqırımı kimi qələmə verilir.

Buna görə də İkinci Dünya müharibəsi zamanı kazaklar Hitler Almaniyasının ordusu olan Vermaxt ilə bərabər Qızıl Orduya qarşı vuruşmuşdurlar. Müasir Kuban kazakları xətti 1990-cı ilin payızında, hələ Sovet İttifaqı mövcud olarkən yenidən yaradılmışdır.

## İstinadlar

## Xarici keçidlər

*Official website 
*Official section about Cossackdom at the Krasnodar Kray administration's site  
*Qeyri-rəsmi vebsayt 
*Images from Krasnodar Kray, Russia.
ABŞ Qlobal Media Agentliyi

**ABŞ Qlobal Media Agentliyi** (USAGM; ), 2018-ci ilə qədər **Xarici Yayım Şurası** () — ABŞ hökumətinin xəbər yayımı ilə məşğul olan müstəqil agentliyi. O, ABŞ diplomatiyasının bir qolu hesab olunur.

USAGM Amerikanın Səsi və Kuba Yayım Ofisi, habelə dövlət tərəfindən maliyyələşdirilən Azadlıq Radiosu, Radio Free Asia, Middle East Broadcasting Networks və Open Technology Fund-a nəzarət edir.

## İstinadlar
Dialoq – Yaşıllar Partiyası

**Dialoq – Yaşıllar Partiyası** (qısaca Párbeszéd və ya Párbeszéd – Zöldek) — Macarıstanda 2013-cü ilin fevralında Lmp partiyasını tərk edən səkkiz millət vəkili tərəfindən yaradılmış yaşıl siyasi partiyadır .

## Tarixi

## İstinadlar

## Xarici keçidlər
* http://www.parties-and-elections.eu/hungary.html
Dekosalizasiya

**Dekosalizasiya** (, *[[Romanizasiya|Rom]]: Raskazachivaniye*) — bolşeviklərin kazaklara qarşı həyata keçirilmiş olan sistemli repressiya siyasətidir. Belə ki, 1919–1933-cü illər arasında Rusiya imperiyası tərkibində, xüsusilə Don və Kuban regionlarında yaşayan kazakların etnik, siyasi və iqtisadi varlığını aradan qaldırmağı hədəfləyən bir siyasi hərəkatdır. Bu, sovet liderlərinin "məhv etmək, soyqırım və deportasiya yolu ilə bütün əhalini öz torpaqlarından ayırmaq" üçün qəbul etdiyi ilk siyasi proqram idi. Dekosalizasiyanın kazaklara qarşı soyqırım prosesi olduğunu qeyd edən tədqiqatçı Peter Holkuistin fikrincə, bu eyni zamanda da, sovet rejiminin "sosial tənzimlənmə siyasəti" idi.

## İstinadlar

## Biblioqrafiya
* 
* 
* 
* 
* 
* *Івченко Б.* Політика радянської влади стосовно донського козацтва (1917−1937 рр.)&nbsp;— Х.: Точка, 2010.
* *Івченко Б.* Розкозачування на Дону в 1919 р.: спроба дефініції // Збірник Харківського історико-філологічного товариства. Нова серія.&nbsp;— Х.: Харківське історико-філологічне товариство, 2009.&nbsp;— Т. 13.&nbsp;— С. 51−58.
* 
* Лазарев С. Е. Советская власть и казачество: трансформации взаимоотношений (конец 1920-х&nbsp;— начало 1930-х годов) // Гражданин и право. 2016. №&nbsp;11. С. 3–16.
* 
* 
* 
* 
* 
* ''Трут В. П.'' Трагедия расказачивания // "Донской временник. Год 2004-й": краеведческий альманах / Донская государственная публичная библиотека. Ростов-на-Дону, 1993−2014.
* 
* 

## Xarici keçidlər

* Soviet order to exterminate Cossacks is unearthed University of York Communications Office, 21 January 2003
Fuat Köseraif

**Mehmet Fuat Köseraif** () — Türk hərbçisi və dilşünası. Dildə aşırı türkçülüyün başçılarından sayılır. Alman, fransız və ingilis dillərini bilirdi.

## Həyatı
Fuat Köseraif, II Əbdülhəmid dövrünün vezirlərindən Köse Mehmed Raif Paşanın oğlu olaraq 1872-ci ildə İstanbulda doğmuşdur. Bir müddət Qalatasaray Liseyində oxuduqdan sonra, lise təhsili üçün 1886-cı ildə Vyanaya getmişdir. 1891-ci ildə Kasseldəki Hərb Məktəbinə daxil olmuşdur. Almaniyada olduğu zaman məşhur türkolog Armin Vamberinin kitablarını oxuyaraq türkçülüyü mənimsəmişdir. 1893-cü ildə Prussiya Ordusunda topçu leytenantı rütbəsi ilə İstanbula dönmüş və yüzbaşı rütbəsi ilə Hünkâr yaveri olaraq numune topçu taburlarına müəllim təyin edilmişdir.

Vətəndə Necib Âsım, Veled Çelebi və Mehmet Əmin Yurdaqul kimi türkcülərlə tanış olmuş və xüsusilə dil məsələlərinə maraq göstərmişdir. 1895-ci ildən etibarən İkdam qəzetəsində dil təmizliyi mövzusunda müxtəlif məqalələr yazmışdır. İkinci Məşrutiyyət sonrası 1908-ci ildə Türk Dərnəyinin qurucularından biri olmuşdur. Türk Dərnəyi jurnalındakı məqalələrində, dildəki ərəb və fars sözlərinin yerinə qədim türk sözlərinin istifadəsi və türkcə kök və şəkilçilərindən yeni qarşılıqların yaradılması fikirlərini müdafiə etmişdir.

Yazılarında "xəstə", "məktub", "qələm", "sübh", "şair" kimi sözlər yerinə "sayru", "biti", "yazma", "tanlak", "ozan" kimi arxaik sözlər istifadə etmiş, həmçinin işlək olmayan türkcə şəkilçiləri ilə, hətta tamamilə yenidən yaradılacaq yeni şəkilçilərlə türk sözlərinin türetilə biləcəyini irəli sürmüşdür. Bu yanaşmalarına görə Ziya Gökalp tərəfindən "təsfiyəçilik lideri" olaraq tənqid edilmişdir. Buna baxmayaraq, Fuat Köseraifin bu yanaşması cümhuriyyətin elanından sonra öztürkcə axımının başlamasında təsirli olmuşdur. 1932-ci ildə toplanan I. Türk Dili Qurultayında dialekt və digər türk dillərindən sözlərin toplanması üçün toplama və araşdırma işlərinin aparılmasının zəruriliyini vurğulamışdır.

"Öz Dilimizə Doğru", "Yeni Türk" və "Türk Dili" jurnallarında yazdığı məqalələrlə dil inqilabını dəstəkləmişdir. 1936-cı ildə Albert von Le Coqdan tərcümə etdiyi "Türk Mani Elyazıları" kitabını nəşr etdirmişdir. 1942-ci ildə Türk Dil Qurumu mərkəzində qurul üzvü olmuş və qurumun etimologiya üzrə işçi qrupunun rəhbərliyinə təyin edilmişdir. Eyni ildə konstitusiya terminlərinin türkcələşdirilməsi işlərində iştirak etmişdir.

## Ölümü
Fuat Köseraif 23 aprel 1949-cu ildə İstanbulda vəfat edib. Məzarı İstanbul Feriköy qəbiristanlığındadır.

## İstinadlar
Ute Vartenberq

**Ute Vartenberq** (d. 1963) — Alman numizmat və Amerika Numizmatika Cəmiyyətinin ilk qadın prezidenti və icraçı direktoru. Vartenberg həmçinin Kolumbiya Universitetində klassik filologiya üzrə adyunkt-professor (köməkçi professor) kimi çalışır və yunan sikkələrindən ibarət şəxsi kolleksiya olan Amastris Kolleksiyasının kuratorudur. Vartenberg Oksford Universitetində Rods təqaüdü ilə Papirologiya və Klassik Ədəbiyyat üzrə doktorluq dərəcəsi almış və daha sonra orada dərs demişdir. Amerika Numizmatika Cəmiyyətində iyirmi il icraçı direktor kimi fəaliyyət göstərdikdən sonra tədqiqat kuratoru kimi çalışmış və 2020-ci ildə  Amerika Numizmatika Cəmiyyətinin prezidenti seçilmişdir.

## Fəaliyyəti
O, bakalavr təhsilini Saarbryukken Universitetində almış, burada qədim tarix üzrə ixtisaslaşmışdır. Daha sonra Oksford Universitetində Rods təqaüdçüsü kimi humanitar elmlər  fakültəsində *Oksirinx papiruslarından bəziləri* adlı dissertasiya işi yazaraq 1990-cı ildə doktorluq dərəcəsi əldə etmişdir. 1991-1998-ci illərdə Vartenberg Britaniya Muzeyində yunan sikkələri üzrə kurator vəzifəsində çalışmışdır. Daha sonra Amerika Numizmatika Cəmiyyətinin icraçı direktoru kimi iyirmi il ərzində fəaliyyət göstərmişdir. 2000-ci ildə, ANC-nin büdcə kəsirini azaltmaq üçün cəmiyyətin fəaliyyətini yenidən təşkil edərək, təşkilatın ofisini Manhettenin Maliyyə Bölgəsinə köçürmüş və daha sonra ikinci dəfə SoHo bölgəsinə daşınmasını təmin etmişdir.

2002-ci ildə o, ABŞ Xəzinədarlığının Vətəndaş Xatirə Sikkələri Məsləhət Komitəsinə təyin edilmiş və daha sonra bu komitənin sədri olmuşdur. 2003-2007-ci illər arasında isə Vətəndaş Sikkələri Məsləhət Komitəsinə rəhbərlik etmişdir. 2017-ci ildə, Vartenberg Saxta Pullarla Mübarizə Təhsil Fondunun Saxta Pullarla Mübarizə İşçi Qrupunun üzvü təyin edilmişdir.

2008-ci ildən etibarən Nyu-Hempşirdə yerləşən Avqustus Sent-Qaudens Memorialının rəhbəri olmuşdur. 2015-ci ildən isə Beynəlxalq Numizmatika Şurasının üzvüdür. 2019-cu ildə, Beynəlxalq Muzeylər Şurasının Beynəlxalq Pul və Bank Muzeyləri Komitəsinin sədri seçilmişdir.

## Tədqiqatları
Vartenberg numizmatika üzrə müxtəlif elmi jurnallarda və numizmatik nəşrlərdə çoxsaylı məqalələr çap etdirmiş və mühüm elmi əsərlərə redaktor, həmmüəllif və ya töhfə verən kimi qatılmışdır. Onun ən tanınmış işlərinə aşağıdakılar daxildir:

* "Ağ Qızıl: erkən elektrum sikkələri üzrə tədqiqatlar" (*ANC baş kuratoru Peter van Alfen ilə birlikdə*)
* "Presbeus: qədim sikkələr üzrə tədqiqatlar (Riçard Eştona həsr olunub)" (Endryu *Midous ilə birlikdə*)
* "ΚΑΙΡΟΣ: Numizmatikaya töhfələr – Bazil Demetriadinin şərəfinə".

## Mükafatları və fəxri adları

* 2002 — *Numizmatika Səfiri* seçilmişdir.
* 2008 — London Antikvarlar Cəmiyyətinin üzvü seçilmişdir.
* 2015 — Almaniyanın Beynəlxalq Pul Tarixi Cəmiyyətinin fəxri mükafatına layiq görülmüşdür
* 2017 — Polşanın Vrokłau şəhərində *Qonaq professor* olmuşdur.

## Şəxsi həyatı
Vartenberg Oksford Universitetində klassik filologiya üzrə təhsil almış Conatan Kaqan ilə evlidir.

## Istinadlar
Yordanka Yurukova

**Yordanka Nikoleva Yurukova** () — Bolqar arxeoloq və numizmat idi, Bolqarıstan Elmlər Akademiyasının müxbir üzvü olmuşdur.

## Bioqrafiya
Yurukova 1936-cı ildə Sofiyada anadan olmuşdur. 1960-cı ildə Sofiya Universitetinin Tarix fakültəsini bitirmişdir, burada onun müəllimlərindən biri professor Todor Gerasimov olmuşdur. Daha sonra doktorantura təhsili üçün Fransaya Sorbonna Universitetinə yollanmışdır. Orada "Les ateliers de l'Orient Byzantin" ("Bizans Şərqində zərbxanalar") adlı dissertasiyasını müdafiə etmişdir.

Bolqarıstana qayıtdıqdan sonra 1962-ci ildə tədqiqatçı əməkdaş, 1974-cü ildə ikinci dərəcəli baş tədqiqatçı, 1987-ci ildə isə birinci dərəcəli baş tədqiqatçı olmuşdur. 2008-ci ildə Bolqarıstan Elmlər Akademiyasının müxbir üzvü seçilmişdir.

Karyerasının böyük bir hissəsini Sofiya Universitetinin Tarix fakültəsində dərs deməklə keçirmişdir.

* 1974-cü ildən etibarən numizmatika üzrə qiyabi müəllim,
* 1992-ci ildən etibarən isə numizmatika üzrə professor olmuşdur.
* 1975–1997-ci illərdə Veliko Tırnovo Universitetində də qiyabi dərs demişdir.
* 1992–2001-ci illərdə Yeni Bolqarıstan Universitetinin Arxeologiya Departamentinin direktoru vəzifəsində çalışmışdır.

O, Sarbonna, Uppsala, Cenevrə, Münhen, Frankfurt və San Dieqo universitetlərində mühazirələr oxumuşdur.

Yurukova 1966–1974-cü illərdə *"Numizmatika"* jurnalının redaktoru, 1974-cü ildən etibarən isə baş redaktoru olmuşdur. 1974–2004-cü illər arasında isə *"Arxeologiya"* jurnalının redaksiya heyətinin üzvü olmuşdur.

2003-cü ildə təqaüdə çıxmış, 31 mart 2012-ci ildə vəfat etmişdir.

## Elmi fəaliyyəti
Yurukova Trak sikkələri üzrə mütəxəssis idi və bu mövzuda çoxsaylı əsərlər çap etdirmişdir. O, Rhoimetalkes I-in sikkələrinin onun varislərininkindən daha möhtəşəm olduğunu sübut etmişdir. Bundan əlavə, Aşağı Misiyanın sikkələri ilə də məşğul olmuş və orta əsr Bolqar möhürləri və Bizans sigilloqrafiyası sahələrində tədqiqatlar aparmışdır.

## Tanınma
* Fəxri üzv – Rumıniya Numizmatika Cəmiyyəti (1985)
* Vermeil Jetonu – Fransız Numizmatika Cəmiyyəti (1986)
* Fəxri üzv – Xorvatiya Numizmatika Cəmiyyəti (1987)
* Müxbir üzv – Amerika Numizmatika Cəmiyyəti (1990)
* Fəxri üzv – Bolqarıstan Numizmatika Cəmiyyətləri İttifaqı (1995)
* Fəxri üzv – Belçika Kral Numizmatika Cəmiyyəti (1996)
* Müxbir üzv – Almaniya Arxeologiya İnstitutu (2002)
* Müxbir üzv – Bolqarıstan Elmlər Akademiyası (2008)

## Seçilmiş əsərləri
* 1971 – "Античните монети в България" *(Bolqrasıtanda qədim pullar)*
* 1978 – "24 монети и печати от България" *(Bolqarıstandan 24 sikkə və möhürlər)*
* 1987 – "Монетосеченето на градовете в Долна Мизия и Тракия. II–III в. в Хадрианопол" *(Aşağı Miziya və Trakiya şəhərlərinin sikkələri. Adrianapol II–III əsrlərdə)*
* 1994 – "Монетите на тракийските племена и владетели" *(Trakiya tayfalarının və hökmdarlarının sikkələri)*
* 2006 – "Съкровища с виза*)*нтийски монети *)*на Балканите" *(Balkanlarda Bizans sikkələri xəzinələri)*

## İstinadlar
Enni Nikolett Zadoks-Cozef Citta

**Enni Nikolett Zadoks-Cozef Citta** () — holland numizmat və arxeoloq.

## Həyatı və təhsili
1904-cü ildə Amsterdamda anadan olmuşdur. Onun yəhudi ailəsi Bavariyanın Bamberq şəhərindən gəlirdi, lakin 1812-ci ildə Amsterdamda məskunlaşmışdır. Onun əcdadı Natan Cozef, Luis Bonapartın aşağı ölkələrdə bütün sakinlərin soyadla qeydiyyata alınması barədə fərmanına uyğun olaraq "Citta" soyadını qəbul etmişdir. Cozef Citta Amsterdamda Qızlar üçün olan orta məktəbdə, daha sonra Utrext və Haaqada təhsil almışdır. Sonra Leyden Universitetində incəsənət tarixi üzrə dərəcə almış və 1932-ci ildə professor G.A.S.Snayderin rəhbərliyi altında doktorluq dissertasiyasını müdafiə etmişdir. Bu iş *"Roma imperiyasında əcdad portretləri və Respublikanın son əsrində incəsənət"* adlı kitabının əsasını təşkil etmişdir.

İlk dərəcə imtahanlarını verdikdən sonra Amsterdamda doğulmuş yəhudi hüquqşünası Karel Zadoks ilə evlənmişdir. Lakin onun Hollandiyadakı Milli Sosialist Hərəkatına üzv olmasına baxmayaraq, 1942-ci ildə Amersfurt konsentrasiya düşərgəsində həyatını itirmişdir. Oğulları Jan Karel müharibə illərini Frislandiyada keçirmiş, Zadoks-Cozef Citta isə Amsterdamda Koloniya İnstitutunda çalışmışdır. Onun qeyri-adi soyadı holland jurnalist Teo Toeboşu illər sonra araşdırma aparmağa ilhamlandırmışdır. O, məktəb illərində Cozef Cittanın "*Qədim mədəniyyətin şəkillərdə təsviri*" kitabının üz qabığında bu adı gördükdən sonra ailə tarixini tədqiq etməyə maraq göstərmişdir. Daha sonra Amsterdam Universitetində klassik dillər və arxeologiya ixtisası üzrə təhsil aldığı zaman Zadoks-Cozef Cittanı həmişə yanında iti ilə birlikdə universitet ərazisində gəzdiyini xatırlamışdır. 2010-cu ildə Toeboş onun ailəsi haqqında "Uitverkoren Zondebokken" (*Seçilmiş* *günah keçiləri*) adlı kitabını nəşr etdirmişdir.

## Akademik fəaliyyəti
1 may 1948-ci ildən 1 yanvar 1963-cü ilə qədər Zadoks-Cozef Citta Haaqa şəhərində yerləşən Kral Medal Kabinetində qədim sikkələr və oyma daşlar üzrə yarımştat konservator kimi çalışmışdır. Daha sonra Qroningen Universitetində klassik arxeologiya üzrə müəllim təyin edilmişdir. Bundan əvvəl o, 1951-ci ildə arxeoloq Q. van Hornun təqaüdə çıxması və onun əvəzedicisi G.H.Beyenin qısa müddət sonra universiteti tərk etməsindən sonra uzun illər ərzində arxeologiya üzrə mühazirəçi olmuşdur. Onun müəllim vəzifəsinə ilkin təyinatı cəmi beş il üçün nəzərdə tutulmuşdu, çünki o, klassik filologiya sahəsi üzrə deyil, arxeologiya və incəsənət tarixi üzrə ixtisaslaşmışdı. On kitab və iki yüzdən çox məqalə nəşr etdirmişdir və Hollandiyada klassik arxeologiyanın inkişafında mühüm rol oynamışdır. Eyni zamanda Hollandiyada numizmatika sahəsinin akademik tədqiqat kimi inkişafına təkan vermiş və xüsusilə Vim van Esin numizmatika işlərinə töhfə vermişdir. Onun elmi nailiyyətləri Hollandiyanın ilk qadın antik tarix professoru olan Elizabet Visser (1908–1987) tərəfindən yüksək qiymətləndirilmiş və 70 illik yubileyi münasibətilə onun şərəfinə elmi məqalələr toplusu nəşr edilmişdir.

## Seçilmiş əsərləri

* 
* 
* 
* 
* 
* 
* 
* 
* 
* 

## İstinadlar
Batschia

*  — Ageratina bitki cinsinin sinonimi.
*  — Lithospermum bitki cinsinin sinonimi.
*  — Humboldtia bitki cinsinin sinonimi.
*  — Abuta bitki cinsinin sinonimi.
Eupatorium ageratoides

*  — Ageratina havanensis bitki növünün sinonimi.
*  — Ageratina altissima bitki növünün sinonimi.
Artemisia tenuifolia

*  — Artemisia adamsii bitki növünün sinonimi.
*  — Artemisia austrohimalayaensis bitki növünün sinonimi.
*  — Artemisia campestris subsp. campestris bitki yarımnövünün sinonimi.
*  — Artemisia pontica bitki növünün sinonimi.
*  — Eupatorium capillifolium bitki növünün sinonimi.
*  — Artemisia pubescens var. pubescens bitki yarımnövünün sinonimi.
Eupatorium suaveolens

*  — Austroeupatorium inulifolium bitki növünün sinonimi.
*  — Eupatorium cannabinum bitki növünün sinonimi.
*  — Ageratina jucunda bitki növünün sinonimi.
Eupatorium viscosum

*  — Eupatorium cannabinum bitki növünün sinonimi.
*  — Ageratina viscosa bitki növünün sinonimi.
Eupatorium crassifolium

*  — Eupatorium mikanioides bitki növünün sinonimi.
*  — Eupatorium hyssopifolium bitki növünün sinonimi.
Eupatorium clematideum

*  — Praxelis clematidea bitki növünün sinonimi.
*  — Eupatorium squamosum bitki növünün sinonimi.
*  — Mikania phaeoclados bitki növünün sinonimi.
Eupatorium parviflorum

*  —— Critonia parviflora bitki növünün sinonimi.
*  —— Mikania parviflora bitki növünün sinonimi.
*  —— Eupatorium semiserratum bitki növünün sinonimi.
*  —— Agrimonia parviflora bitki növünün sinonimi.
Karlota Sempe

**Maríya Karlota Sempe** (d. 6 dekabr, 1942 – ö. 1 fevral, 2024) — Argentinalı arxeoloq, müəllim və elmi tədqiqatçısı ; O, Şimali-Qərbi Argentinanın, Litoral bölgəsinin və şəhər irsi qəbiristanlıqlarının İspaniya öncəsi mədəniyyətləri üzrə ixtisaslaşmışdır.

## Bioqrafiyası
1967-ci ildə Sempe La Plata Milli Universitetinin Təbiət Elmləri və Muzey fakültəsində antropologiya üzrə məzun olmuş, 1976-cı ildə isə eyni universitetdə Təbiət Elmləri üzrə doktorluq dərəcəsi almışdır.

Sempe 1 fevral 2024-cü ildə, 81 yaşında vəfat etmişdir.

## Fəaliyyəti
Onun doktorluq araşdırmasının mövzusu Abaukan vadisinin (Katamarka) arxeologiyasına töhfə olmuşdur. Bu tədqiqat işini Alberto Reks Qonzalesin rəhbərliyi altında həyata keçirmişdir. Karyerası boyunca bir tərəfdən dəfn sahəsi, ritual praktika, memarlıq, mədəni mühit və kimlik kimi mövzuları öyrənmiş, digər tərəfdən isə arxeologiyada incəsənət, xüsusilə də Argentina şimal-qərbində, xüsusilə də Katamarkada keramika təsvirləri üzərində araşdırmalar aparmışdır.

Pedaqoji fəaliyyətində incəsənət, texnologiya və antropologiya üzrə professor kimi çalışmışdır. O, xüsusilə memarlıq, şəhərsalma və şəhər qəbiristanlıqlarında mason simvolizmi sahəsində araşdırmalar aparmışdır.

Sempé CONICET-də (Argentina Milli Elmi və Texnoloji Araşdırmalar Şurası) baş tədqiqatçı statusuna nail olmuşdur. O, Katamarka əyalətinin Hualfín və Abaukan vadilərində 45 il tədqiqat apararaq yerli mədəni inkişafla bağlı 21 arxeoloji məkanın sistemləşdirilməsinə, Saucil və Abaukan mədəniyyətlərinin müəyyən edilməsinə və hər iki vadidə aparılan yüzlərlə tarixləndirmə ilə bu inkişafların zaman çərçivəsinin təsdiq olunmasına töhfə vermişdir.

2016-cı ildə Koneks Mükafatı ilə təltif olunmuşdur. O, La Plata Milli Universitetinin fəxri professoru adını almış və La Plata şəhər bələdiyyəsi tərəfindən fərqlənmiş Platense (*bu termin La Plata şəhərinin sakinlərini və ya bu şəhərə aid olan hər şeyi ifadə edir*) qadını seçilmişdir.

Sempe La Plata Milli Universitetinin La Plata Milli Universitetinin Təbiət Elmləri və Muzey fakültəsinin Keramika Analizi Laboratoriyasının və Katamarka Milli Universitetinin Elmi və Mədəni İrs Mərkəzinin direktoru olmuşdur. O, həmçinin Katamarka Milli Universitetində ətraf mühitin mühafizəsi və idarə edilməsi üzrə magistr proqramının və elm üzrə doktorluq proqramının akademik komitələrinin üzvü olmuşdur. O, Argentina Milli Texnoloji və Elmi Araşdırmalar Agentliyi və Katamarka Milli Universitetində insan resurslarının inkişafı layihəsini idarə etmiş, La Plata Milli Universiteti, Katamarka Milli Universiteti və Argentina Milli Elmi və Texnoloji Araşdırmalar Şurasında doktorantları, tədqiqatçılar və gənc alimləri yönləndirmişdir. Onun tədqiqatları İspaniya öncəsi şimal-qərbi Argentina (mədəniyyətləri, Litoral və şəhər irsi qəbiristanlıqları sahələrinə həsr olunmuşdur.

Sempé Argentina və beynəlxalq elmi jurnallarda, konqreslərdə və elmi kitab kollektivlərində məqalələr dərc etdirmişdir. Onun tədqiqat qrupunun "Azampay" adlı elmi layihəsi də mövcud olmuşdur.

Sempé İbero-Amerika və Argentina mədəni irs qəbiristanlıqlarının dəyərləndirilməsi və idarə edilməsi şəbəkələrinin üzvü olmuşdur.

## İstinadlar
Kolumbiya pesosu

**Kolumbiya pesosu** (ISO 4217 kodu: COP, simvolu: $) — Kolumbiyanın rəsmi valyutası.

## Tarixi
Kolumbiya pesosu ilk dəfə 1810-cu illərdə ölkənin müstəqilliyini elan etməsindən sonra istifadəyə verilmişdir. 1871-ci ildən etibarən Kolumbiya qızıl standartına keçmiş və 1931-ci ildə Britaniya funtunun devalvasiyasından sonra ABŞ dollarına bağlanmışdır.  Kolumbiya pesosu "$" simvolu ilə ifadə olunur, lakin beynəlxalq miqyasda Meksika pesosu və ABŞ dolları ilə qarışdırılmaması üçün bəzən "COL$" və ya "COP$" kimi göstərilir.

## Əskinaslar

* 1000
* 2000
* 5000
* 10.000
* 20.000
* 50.000
Kod 8: II hissə

**Kod 8: II hissə** — Ssenari müəllifləri Kris Pare, Şerren Li, Cessi Laverkomb, Ceff Çan, rejissoru isə Ceff Çan olan 2024-cü ilin Kanada istehsalı olan superqəhrəman elmi fantastika filmidir. Bu film, 2019-cu ildə çəkilmiş Kod 8 filminin davamıdır. Robbi Amill və Stiven Amill filmin birinci hissəsindəki rollarını — müvafiq olaraq Konnor Rid və Qarrett Kelton rollarını yenidən canlandırırlar; Sirena Qulamqaus, Altair Vinsent, Aleks Mallari, Mo Cudi-Lamur, Aaron Abrams və Cin Yun da filmdə əsas rolları ifa edirlər. Abrams və Mallari filmin birinci hissəsindəki rollarını təkrarlayırlar.

Kod 8: II hissə Netflixdə 28 fevral 2024-cü ildə buraxılmışdır.

## İstinadlar

## Xarici keçidlər

* 
*
Erigeron canescens

*  — Erigeron stenophyllus bitki növünün sinonimi.
*  — Erigeron caespitosus bitki növünün sinonimi.
*  — Conyza deserticola bitki növünün sinonimi.
Erigeron rivularis

*  — Erigeron bellioides bitki növünün sinonimi.
*  — Erigeron jamaicensis bitki növünün sinonimi.
Crotalus cerastes

**Crotalus cerastes** — *Yan hərəkətli ilan, buynuzlu çınqıraqlı ilan* və ya *yan hərəkətli çınqıraqlı ilan* kimi tanınan, Crotalus (çınqıraqlı ilanlar) cinsinə aid çuxurbaş bir ilanı növü. ABŞ-ın cənub-qərbində və şimal-qərbi Meksikanın səhra bölgələrində rast gəlinir.

## Yaşayış yeri

ABŞ-ın cənub-qərbində, bu növ cənub-şərqi Kaliforniya, cənubi Nevada, cənub-qərbi Yuta və qərbi Arizonanın səhra bölgəsində tapılır. Şimal-qərbi Meksikada, qərbi Sonora və Aşağı Kaliforniyanın şərqində rast gəlinir.

## İstinadlar

## Xarici keçidlər
Uropeltidae

**Uropeltidae** — Həmçinin *qalxan quyruqlu ilanlar, qalxanquyruq ilanlar* və ya *torpaq ilanları* kimi tanınan, Hindistan yarımadası və Şri-Lankada yaşayan ibtidai, zəhərsiz, qazıyan ilanlar fəsiləsi.

## Yayılması

Qalxan quyruqlu ilanlar Hindistan yarımadasında və Şri-Lankada rast gəlinir. Hindistanda onların yayılması əsasən Qərbi Qat təpələri boyunca və bir neçə növ Şərqi Qat və Mərkəzi Hindistanın təpələri kimi digər ərazilərdə yaşayır. Şri-Lankada onlar quru zona və düzənliklər daxil olmaqla bir çox biotopda yaşayırlar.

## İstinadlar

## Xarici keçidlər
Amerika Kitabxana Assosiasiyası

**Amerika Kitabxana Assosiasiyası** () — ABŞ-da yerləşən və beynəlxalq səviyyədə kitabxanaları və kitabxana təhsilini təbliğ edən qeyri-kommersiya təşkilatı. Təşkilat, dünyanın ən qədim və ən böyük kitabxana birliyidir.

## Tarixi
### XIX əsr
1876-cı ildə Filadelfiyada keçirilən Yüzillik Sərgisi zamanı 103 kitabxanaçı üçün "Kitabxanaçılar Konvensiyası" təşkil edildi. Görüşün sonunda iştirakçılar ALA-nın yaradılmasına razılıq verdilər və bununla da Assosiasiya rəsmi olaraq təsis edildi. İlk üzvlər arasında Boston İctimai Kitabxanasından Castin Vinsor, Çikaqo Kitabxanasından Uilyam Frederik Pul, Melvil Düi və digər görkəmli kitabxanaçılar var idi. ALA 1879-cu ildə Massaçusets ştatında rəsmi olaraq qeydiyyata alındı və onun baş ofisi Çikaqoda yerləşdi. ALA-nın ilk prezidenti 1876–1885-ci illərdə Castin Vinsor olmuşdur.

### XX əsr
1911-ci ildə Tereza Elmendorf ALA-nın ilk qadın prezidenti seçildi. Birinci Dünya müharibəsi zamanı ALA rəhbərliyi hərbçilər üçün Kitabxana Müharibə Xidmətini təsis etdi. . Bu proqram çərçivəsində əsgərlərə və zabitlərə kitab və dövri nəşrlər göndərildi. 1930-cu illərdə kitabxana fəalları ALA-nı daha sosial yönümlü məsələlərə – sülh, irqçilik, kitabxana birlikləri və intellektual azadlıq kimi mövzulara diqqət yetirməyə çağırdılar. 1931-ci ildə Assosiasiyada gənc üzvlərin səsini eşitdirmək üçün Gənc Üzvlər Dairəsi (JMRT) yaradıldı.

### XXI əsr
ALA 2007-ci ildə ilk yerli amerikalı prezidenti seçdi. 2009-cu ildə Kamila Alire Assosiasiyanın ilk ispan əsilli prezidenti oldu. 2014-cü ildə ALA prezidenti Kortni Yanq, mükafatlandırma mərasimində afrikalı-amerikalı yazıçı Jaklin Vudsona qarşı edilən irqçi zarafatı qınadı və nəşriyyat sənayesində daha çox müxtəlifliyin təmin olunmasının vacibliyini vurğuladı. 2020-ci ildə Vanda Kay Braun tarixən qaradərili universitetdən seçilmiş ilk ALA prezidenti oldu. O, COVID-19 pandemiyası zamanı Assosiasiyaya rəhbərlik etdi və illik konfransı ilk dəfə onlayn formatda keçirdi. 2021-ci ildə Petti Vonq ALA-nın ilk asiya-amerikalı prezidenti oldu.  2022-ci ildə Lessa Kananiʻopua Pelayo-Lozada ALA-nın ilk yerli Havaylı və Sakit Okean adalarından olan prezidenti seçildi. 2023-cü ildə ALA ictimai kitabxanaların cəmiyyətlərə göstərdiyi xidmətlər haqqında geniş bir hesabat dərc etdi. Həmin il Montana Ştat Kitabxanası Komissiyası ALA-dan çıxdığını elan etdi. 2024-cü ildə ALA bəzi ştatlarda Assosiasiyaya qarşı irəli sürülən qanun layihələrinə cavab olaraq, bu iddiaların əsassız olduğunu bildirdi. Həmin il təşkilat "İnkar olunmuş və ya həbs olunmuş şəxslər üçün kitabxana xidmətləri standartları" sənədini nəşr etdi.

### Arxivlər
ALA-nın arxivləri İllinoys Universitetində saxlanılır. Bununla yanaşı, Assosiasiyanın nəşrləri və elmi materialları Amerika Kitabxana Assosiasiyasının İnstitusional Repozitoriyasında rəqəmsal formatda yerləşdirilib.

## İstinadlar

## Xarici keçidlər

* 
* 
* 
* American Library Association Archives at University of Illinois Urbana-Champaign
Fenni Berqen

**Fenni Dikerson Berqen** (; ) — amerikalı folklorşünas, etnobioloq və yazıçı.

## Bioqrafiyası
Fenni Dikerson Berqen Ohayonun Mensfild şəhərində Tomas Dikerson və Rahil Qoltun ailəsində anadan olmuşdur. O, Mensfild Orta Məktəbində və daha sonra Ohayo ştatındakı Antiox Kollecində təhsil almış və buranı bitirmişdir. Berqen pedaqoq kimi fəaliyyət göstərmiş, əvvəlcə köhnə Vudvill məktəbində, daha sonra Klivlend, Çikaqo və nəhayət, öz məzunu olduğu Antiox Kollecində dərs demişdir. O, botanist Cozef Yanq Berqenlə tanış olmuş və evlənmişdir.Fenni Berqen xurafatlar və adət-ənənələr üzərində çalışan folklorçu idi. O, xüsusilə bağçılıqla bağlı xurafatlara maraq göstərirdi. Amerika immiqrantlarının heyvanlar və bitkilərlə bağlı inanc və inanclarını sənədləşdirmək işi sayəsində Berqen etnobiologiyanın erkən qadın pionerlərindən biri hesab olunur.
O, həyat yoldaşı ilə birlikdə bir sıra botanik kitablar üzərində işləmişdir. Berqen onurğa xəstəliyinə tutulduqdan sonra işləmək qabiliyyətini itirmişdir.  O, *Popular Science Monthly* və *Journal of American Folklore* kimi jurnallara məqalələr yazırdı. Sahə araşdırmaları apara bilməməsinə baxmayaraq, folklor sahəsində nüfuzlu bir mütəxəssis hesab edilirdi. Onun nənəsi Leyk Corc, Nyu-Yorkdakı həyatından hekayələr danışır və yorgan-döşək naxışları haqqında məlumat verirdi. O dövrdə çox az naxış qeydə alınmışdı. Berqen isə onları sənədləşdirərək fotoşəkillərlə müşayiət etmiş və bu barədə məqalə yazmışdır. Bu, 1894-cü ildə yorgan ustalarının ad və dizaynlarının ən erkən toplusundan biri hesab olunur. Berqen Massaçusetsin Kembric şəhərində yaşamışdır. Onun Tomas Dikerson Berqen adlı bir oğlu var idi. Oğlu italyan ədəbiyyatı üzrə yazılar yazırdı, lakin təəssüf ki, boğularaq vəfat etmişdir. Berqen Boston şəhərində vəfat etmişdir.

## Biblioqrafiya
* Heyvanlar və bitkilər haqqında inanclar; ingilisdilli xalqın şifahi ənənəsindən toplanmışdır
* Mövcud xurafatlar: ingilisdilli xalqın şifahi ənənəsindən toplanmışdır
* İnkişaf nəzəriyyəsi
* Bitkilər dünyasına baxış
* Darvinizm və orqanik təkamülün əsasları

## İstinadlar
Stella Brüer Bruks

**Stella Brüer Bruks** (; ) — folklorşünas və yazıçı. 1924-1969-cu illərdə Klark Kollecində (daha sonra Klark Atlanta Universiteti) ingilis dili professoru.

## Bioqrafiyası
Stella Brüer Bruks Texas ştatının Fannin şəhərində anadan olmuşdur. O, Con Brüer və Minni Brüerin altı övladından biri idi. Atası baqqal, anası isə müəllimə idi. Onun qardaşı Meyson Brüer də folklorşünas idi. O, Viley Kollecini yüksək nəticələrlə bitirmiş, daha sonra Miçiqan Universitetində ingilis ədəbiyyatı üzrə magistr dərəcəsi almışdır. O, Kornell Universitetində doktorantura təhsilini başa vurmuşdur.  Onun dissertasiyası "*Coel Çandler Harrisin əsərlərində folklor*" mövzusuna həsr olunmuşdur.

Brüer Klark Kollecində professor kimi fəaliyyətə başlamış və burada ingilis dili kafedrasına rəhbərlik etmişdir. O, tələbə nəşri olan *The Mentor* jurnalının redaktoru olmuş, həmçinin Atlanta Universitet Mərkəzində Ədəbiyyat Simpoziumunu təsis etmişdir. Bundan əlavə, Alabama Dövlət Müəllimlər Kollecində yay proqramlarında dərs demişdir. O, Coel Çandler Harris, "Folklorist" adlı kitabın müəllifi olmuş və Harris haqqında bir sıra digər elmi işlər yazmışdır. Stella Brüer Bruks Klark Kollecində 45 il çalışmış və təqaüdə çıxdıqdan sonra ona fəxri doktor dərəcəsi verilmişdir.

O və həyat yoldaşı Atlantanın NAACP təşkilatında fəal iştirak etmişlər. 1939-cu ildə o, təşkilatın Emansipasiya Günü nitqini söyləmişdir. Həmçinin Corciya Rəngli Qadınlar Federasiyasının üzvü olmuşdur. O, Atlanta şəhərində İota Phi Lambda sororiyası tərəfindən "*Təhsildə İlin Bürünc Qadını*" seçilmiş, Mark Tven Cəmiyyəti və yerli televiziya kanalı WSB tərəfindən müxtəlif mükafatlarla təltif olunmuşdur.

Stella Brüer Bruks Klark Kollecində kimya və fizika professoru olan Yamayka əsilli Enos Lüter Bruks ilə ailə qurmuşdur. Onların toy mərasimi kollecinin Kroqman ibadətgahında keçirilmişdir. Həyat yoldaşı vəfat etdikdən sonra Stella Brüer Bruks doktorantura təhsilini başa çatdırmışdır. O, Austin, Texasda vəfat etmişdir.

Onun şəxsi arxivi Atlanta Universitet Mərkəzinin Robert Vudruff Kitabxanasında saxlanılır.

## Nəşrləri
* Joel Chandler Harris, Folklorist – Corciya Universiteti Nəşriyyatı
* Uncle Remus – giriş məqaləsinin müəllifi (Şoken Kitabları, Nyu-York)

## İstinadlar
Beni Qantz

**Binyamin "Beni" Gantz** ( iyun 1959), 2020-ci ildən İsrail Baş nazirinin köməkçisi, Müdafiə naziri və İsrailli keçmiş hərbçi.

## Bioqrafiya
1959-cu ildə İsrailin Kefar Ahim kəndində anadan olub. Valideynləri Holokostdan sağ çıxan yəhudi mühacirlər idi. Qantz hərbi xidmətə 1977-ci ildə başlayıb və İsrail Müdafiə Qüvvələrində (IMQ) müxtəlif vəzifələrdə çalışıb. İsrailin müxtəlif hərbi akademiyalarında təhsil alıb, həmçinin ABŞ-ın Milli Müdafiə Universitetində magistr dərəcəsi əldə edib.

## Karyerası
Beni Qantz İsrail Müdafiə Qüvvələrinin (IMQ) general-leytenant rütbəsinə qədər yüksəlib və 2011-2015-ci illərdə İsrail ordusunun Baş Qərargah rəisi olub. Onun rəhbərliyi altında İsrail "Pillar of Defense" və "Protective Edge" kimi hərbi əməliyyatları həyata keçirib. Hərbi karyerasını başa vurduqdan sonra, Beni Qantz 2018-ci ildə siyasətə qoşulub və "Mavi və Ağ" (Kaxol Lavan) partiyasını yaradıb. O, 2019-cu ildən etibarən İsrail siyasətində mühüm fiqurlardan birinə çevrilib.

## Şəxsi Həyatı
Ailəlidir və 3 övladı var.

## Qaleriya

## İstinadlar
Fred Lukoff

** Fred Lukoff**() — Amerikalı dilçi idi və Koreya dili üzrə ixtisaslaşmışdı. O, Beynəlxalq Koreya Dili Təhsili Assosiasiyasının ilk prezidenti olmuşdur.

## Həyatı və karyerası
Zelliq Harrisin tələbəsi olan Lukoff, onunla birlikdə 1942-ci ildə "The Phonemes of Kingwana-Swahili" (DR Konqo -Suahili dillərinin Fonemləri) adlı əsəri yazmışdır. O, 1947-ci ildə Pensilvaniya Universitetində bakalavr, 1948-ci ildə magistr və 1954-cü ildə doktorluq dərəcəsi almışdır. Doktorluq dərəcəsini əldə etdikdən sonra, həmin il Noam Çomski ilə eyni vaxtda Massaçusets Texnologiya İnstitutunun Elektronika üzrə Tədqiqat Laboratoriyasına (MIT Research Laboratory of Electronics) qoşulmuş və Viktor İnqvenin rəhbərliyi altında maşın tərcüməsi üzərində işləməyə başlamışdır. 1956-cı ildə o, Çomski və Morris Halle ilə birlikdə generativ fonologiya sahəsində mühüm bir məqalə olan "On Accent and Juncture in English" (İngilis Dilində Vurğu və Sərhəd Haqqında) adlı işi yazmışdır.

O, növbəti yeddi il ərzində Seul şəhərindəki Yonsei Universitetində dərs demiş və daha sonra Vaşinqton Universitetində (Seattle) karyerasını davam etdirmişdir. 1989-cu ildə təqaüdə çıxana qədər burada çalışmışdır.

Lukoff, Koreya dilini öyrənən əcnəbilər üçün "An Introductory Course in Korean" (Koreya Dilinə Giriş Kursu), "Spoken Korean" (Danışıq Koreyası) və "A First Reader in Korean Writing in Mixed Script" (Qarışıq Yazı Sistemi ilə Koreya Yazısına İlk Baxış) kimi bir neçə dərslik yazmışdır.

## İstinadlar
Əflatun Cem Güney

**Əflatun Cem Güney** (; ) — türk yazıçısı. Hekayələr və nağıllar müəllifi, folklorşünas. 
## Həyatı
Əflatun Cem Güney ənənəvi türk xalq hekayə və nağıllarının tərtibçisi idi. O, özü də nağıllar yazıb. Əflatun Güney "Nağılçı baba" kimi də tanınıb. Sivas Sultanisini bitirdikdən sonra Konya Uşaq Evinə türk dili müəllimi olaraq təyin olunub. O, Anadolunun bir çox bölgəsində müəllim işləmişdir. "Qüvayi-milliyə"nin mətbu orqanı "Öğüt" qəzetində işləyərkən "İrşad" jurnalını da nəşr etdirirmişdi. 1930-1933-cü illərdə Afyon Liseyində ədəbiyyat müəllimi işləmişdir. Anadolunun müxtəlif bölgələrində yerli sənət jurnallarının dərc edilməsi üçün müxtəlif işlər görüb. Danimarkadakı Andersen Fondu, yazıçını 1956-cı ildə "Açıl süfrəm açıl" əsərinə görə "Dünya uşaq ədəbiyyatı" fəxri fərmanı ilə təltif etmişdir. O, 1960-cı ildə "Dədə Qorqud nağılları" kitabı ilə yenidən bu mükafatı qazanmışdır. Türk Uşaq Ədəbiyyatının öndə gedən yazıçılarından biri olan Əflatun Cem Güney bir çox nağılların müasir türkcəyə çevrilməsində böyük səy göstərmişdir. Türkiyə Cümhuriyyəti Milli Təhsil Nazirliyi tərəfindən İstanbula Milli Təhsil Müdir müavini təyin edilən Güney İstanbul radiosunda "Bir zamanlar" adlı proqramda danışdığı nağıllarla da tanınır.

## Əsərləri
### Nağıl kitabları
[thumb| Yenişəhərdə ([Bursa) Molla Nəsrəddin abidəsi.]]
* *Nar dənəsi* (1945)
* *Ağıl qutusu* (1947)
* *Ən böyük türk nağılları* (1948)
* *Qızıl heybə*
* *Küllücə*
* *Fələyin şilləsi* (1948)
* *Açıl süfrəm açıl və Congoloz Baba* (1949)
* *Qara ilan və Qara gülməz* (1949)
* *Biri varmış, biri yoxmuş* (1956)
* *Əvvəl zaman içində* (1957)
* *Göydən üç alma düşdü* (1960)
* *Az getdim, üz getdim* (1961)
* *Gülən heyva, Ağlayan nar* (1969)
* *Al alma, Yaşıl alma* (1969)
* *Səbir daşı* (1969)
* *Həsirci baba - Kəloğlan* (1969)
* *Aygın-bayqın səs ve Nurtopu* (1970)
* *Yeddi kəndin üz qarası* (1970)
* *Altın Gergef* (1971)
* *Güldükcə güllər açan qız* (1971)
* *Təllərində bülbüllər oxuyan saz*
### Xalq ədəbiyyatı tədqiqatları
* *Dərdli qaval* (1945)
* *Dədə Qorqud nağılları* (1958)
* *Aşıq Qərib* (1958)
* *Əsli və Kərəm* (1959)
* *Tahir və Züleyxa* (1959)
* *Şah İsmayıl* (1957)
* *Ərzurumlu Əmrah* (1955)
* *Xalq poeziyası antologiyası* (1947)
* *Aşıq Ruhsati* (1953)
* *Məsləki* (1953)
* *Kamili* (1958)
* *Xalq mahnıları* (2 cilt, 1953-1956)
* *Molla Nəsrəddin lətifələri* (1956)
* *Folklor və Təhsil* (1966)
* *Folklor və Xalq ədəbiyyatı* (1917)
* *Matəm səsləri* (1920, şiirler)
* *Dumlupınar’a Doğru*
* *Qara yazı*
* *Atatürk - həyatı və əsərləri* (1963)

## Həmçinin bax
* 100 Türkiyə ədəbiyyatçısının siyahısı (Türkiyə Milli Təhsil Nazirliyi)
## İstinadlar

## Ədəbiyyat
* 
* 
* Necatigil В., Edebiyatimizda isimler sozlugu, 7 bs., Ist., 1972.
Marqaret Bredford Boni

**Marqaret Bredford Boni** (;) — amerikalı musiqi müəllimi və folklorşünası. O, bir neçə məşhur musiqi kitabını, o cümlədən Xalq Mahnılarının Yanğın Kitabını (1947) redaktə etdi. 1928-ci ildən 1954-cü ilə qədər Şəhər və Ölkə Məktəbində musiqi dərsi verib, 1940-cı illərdə Pit Siger ilə birlikdə çalışıb.

## Bioqrafiyası
Marqaret Bredford Boni Alabama ştatının Birminhem şəhərində anadan olmuş və Floridada böyümüşdür. Onun atası Con Teylor Bredford taxta sənayesi ilə məşğul idi, bacısı isə redaktor İrita Bredford Van Doren idi.  O, Florida Dövlət Qadın Kollecini bitirmiş, daha sonra Culyard Məktəbində musiqi təhsili almışdır.  Boni 1931-ci ildə Qrinviç-Villicdə kitab satıcısı və naşir Çarlz Boni ilə evlənmişdir. Onun həyat yoldaşı 1969-cu ildə vəfat etmişdir. Marqaret Bredford Boni Nyu-York şəhərində vəfat etmişdir.

Bredford 1910-cu illərdə Arkanzas ştatında yerləşən Litl Rok Konservatoriyasında və Qadın Kollecində fortepiano və harmoniya dərsləri vermişdir. O, Nyu-York şəhərində yerləşən *City and Country School*-da musiqi şöbəsinin direktoru olmuşdur. Burada çalışdığı dövrdə, 1949-cu ildə gənc Pite Siqer də məktəbdə musiqi müəllimi kimi fəaliyyət göstərmişdir. Boni blokflötanın tədris aləti kimi istifadəsini təbliğ etmiş və Nyu-York Universitetində blokflöta dərsləri vermişdir. Rəssam Culian E. Levi 1940-cı ildə onu blokflöta çalarkən təsvir edən portret yaratmışdır.

Müğənni Billi Coel 2020-ci ildə yazdığı essedə "*Həyatımda mənim üçün ən vacib kitab anamın Marqaret Bredford Boninin "The Fireside Book of Folk Songs" kitabı idi*" demişdir. O, qeyd etmişdir ki, kitabda musiqi, mətn və təsvirlərin birləşməsi onun uşaqlıq illərində xəyal gücünü qidalandırmışdır.

* How to Play the Recorder
* Keep Singing, Keep Humming (Lyusiyenna Blox tərəfindən illüstrasiya olunmuşdur)
* The Fireside Book of Folk Songs (Martin və Elis Provensen tərəfindən illüstrasiya olunmuşdur)
* The Fireside Book of Favorite American Songs (Avreli Battalya tərəfindən illüstrasiya olunmuşdur)
* The Fireside Book of Love Songs
* Favorite Christmas Carols
* Songs of the Gilded Age

## İstinadlar

## Xarici keçidlər
* Julian Edwin Levi, "Margaret Boni Playing the Recorder, 1940", an oil painting in the collection of the Buffalo AKG Art Museum
Morris Halle

**Morris Halle**() — Latviya mənşəli amerikalı dilçi idi. O, Massaçusets Texnologiya İnstitutunda institut professoru, daha sonra isə fəxri professor vəzifəsində çalışmışdır. "Müasir fonologiyanın atası" kimi tanınan Halle, əsasən generativ fonologiya sahəsində apardığı öncül tədqiqatları ilə məşhur idi. O, 1956-cı ildə Noam Çomski və Fred Lukoff ilə birlikdə "On Accent and Juncture in English" (İngilis Dilində Vurğu və Sərhəd Haqqında), 1968-ci ildə isə Çomski ilə birlikdə "The Sound Pattern of English" (İngilis Dilinin Səs Quruluşu) adlı əsəri yazmışdır. Bundan əlavə, Semuel Cey Keyzer ilə birlikdə ilk generativ metrika nəzəriyyəsini irəli sürmüş və Alek Marantz ilə birlikdə "Paylanmış Morfologiya" (Distributed Morphology) çərçivəsini inkişaf etdirmişdir.

## Həyatı və karyerası
Morris Halle 23 iyul 1923-cü ildə Latviyanın Liepaya şəhərində anadan olmuşdur. 1929-cu ildə ailəsi ilə birlikdə, yəhudi ailəsi olaraq, Riqa şəhərinə köçmüşdür. O, 1940-cı ildə ABŞ-a gəlmiş və Corc Vaşinqton Təhsil Kampusunu bitirmişdir.

1941–1943-cü illərdə Nyu-York Şəhər Kollecidə mühəndislik təhsili almışdır. 1943-cü ildə ABŞ ordusuna qoşulmuş, 1946-cı ildə tərxis olunduqdan sonra Çikaqo Universitetinə daxil olmuş və 1948-ci ildə dilçilik üzrə magistr dərəcəsi almışdır. Daha sonra Kolumbiya Universitetində Roman Yakobsonun rəhbərliyi altında təhsil almış, 1951-ci ildə Massaçusets Texnologiya İnstitutunda (MIT) professor olmuş və 1955-ci ildə Harvard Universitetindən doktorluq dərəcəsi əldə etmişdir. O, Noam Çomski ilə birlikdə MIT-də müasir dilçilik departamentinin qurucusu hesab olunur.

Halle 1996-cı ildə MIT-dən təqaüdə çıxsa da, elmi araşdırmalar və nəşrlərlə fəal şəkildə məşğul olmağa davam etmişdir. O, almanca, yidişcə, latışca, rusca, ivrit və ingiliscə sərbəst danışırdı.

1960-cı ildə Quqqenhaym təqaüdçüsü, 1974-cü ildə isə Amerika Dilçilik Cəmiyyətinin prezidenti olmuşdur. O, həmçinin Amerika İncəsənət və Elmlər Akademiyasının üzvü və Milli Elmlər Akademiyasının bir üzvü idi.

Halle 56 il boyunca rəssam, sənətçi və ictimai fəal Rosamond Taxter Halle ilə evli olmuşdur. Onların David, Con və Timoti adlı üç oğlu var idi.

Halle Massaçusetsin Kembric şəhərində yaşayırdı. O, 2 aprel 2018-ci ildə, 94 yaşında vəfat etmişdir.

## İstinadlar
Müdafiə Nazirliyi (İsrail)

**İsrail Müdafiə Nazirliyi (**  ) ölkənin təhlükəsizlik siyasətini müəyyən edən və hərbi qüvvələrin idarə olunmasına cavabdeh olan əsas dövlət qurumudur. Nazirlik İsrail Müdafiə Qüvvələrinin (IMQ) maliyyələşdirilməsi, təchizatı, hərbi strategiya və müdafiə sənayesi ilə bağlı məsələləri koordinasiya edir.

## Tarixi
İsrailin Müdafiə Nazirliyi 1948-ci ildə ölkənin müstəqillik elan edilməsindən sonra yaradılmışdır. İlk müdafiə naziri eyni zamanda baş nazir olan David Ben-Qurion idi.

## Müdafiə naziri
İsrail müdafiə naziri () İsrail Müdafiə Nazirliyinin baş məmurudur. Nazirlik İsrail hökumətində ikinci ən mühüm vəzifə hesab olunur və onu adətən nazir müavini izləyir. Müdafiə naziri həm də Təhlükəsizlik Kabinetinin daimi üzvüdür .

## Struktur

* **İsrail Müdafiə Qüvvələri (IDF)** – Nazirliyə tabe olan əsas hərbi qurumdur.
* **Tədqiqat və İnkişaf İdarəsi** – Müdafiə texnologiyalarının inkişafına nəzarət edir.
* **Hərbi-Sənaye Kompleksi** – Hərbi sənaye sahəsində istehsal və inkişaf layihələrinə rəhbərlik edir.
* **Mossad və Şin Bet ilə əlaqələr** – Xüsusi kəşfiyyat və təhlükəsizlik xidmətləri ilə koordinasiyanı təmin edir.

## Mənbə
İncəsənət və sənətkarlıq muzeyi (Paris)

**İncəsənət və sənətkarlıq muzeyi** — Parisdə yerləşən və 1794-cü ildə elmi avadanlıqların və kəşflərin mühafizəsi üçün anbar kimi yaradılmış Conservatoire national des arts et métiers kolleksiyalarına ev sahibliyi edən bir muzey.

Muzey yarandığı vaxtdan bəri Parisin 3-cü rayonunda, *Rue Réaumur* küçəsində yerləşən Saint-Martin-des-Champs monastırında yerləşir. Hazırda 1990-cı ildə əsaslı təmir edilən muzey monastırın yanında bir əlavə binaya da malikdir, böyük ölçülü obyektlər isə monastırın özündə saxlanılır.

Muzeydə təxminən 80.000 eksponat və 15.000 rəsm əsəri var, onlardan 40.000-i Parisdə sərgilənir. Kolleksiya içərisində Fuko sarkaçının orijinal versiyası da mövcuddur.

Bu muzey, Umberto Ekonun Fuko sarkaçı romanının kulminasiya səhnəsində də təsvir edilmişdir.

Muzeyə Paris metrosunun Arts et Métiers stansiyası vasitəsilə çatmaq mümkündür.

## İstinadlar
66-cı Türkiyə hökuməti

**66-cı Türkiyə hökuməti** və ya **IV. Ərdoğan hökuməti** — Türkiyədə Prezident idarəetmə sisteminin ilk hökuməti. 2018-ci ildə Türkiyədə keçirilən prezident seçkilərindən sonra prezident seçilən Rəcəb Tayyib Ərdoğan tərəfindən qurulan hökumət. Kabinet 2018-ci il iyulun 10-da Türkiyə Böyük Millət Məclisində vəzifəsinin icrasına başlayıb.

Türkiyə hökumətinin 66-cı Nazirlər Kabineti 6 mart 2023-cü ildə prezidentin sədrliyi ilə son iclasını keçirdi.

## Dəyişikliklər
Yeni sistemdə nazirliklərin sayı 26-dan 16-ya endirildi. Xüsusi fərmanla bəzi nazirliklər birləşdirildi, nazirliklərin təşkilatı qanunları ləğv edildi. Prezidentin 1 saylı fərmanı ilə 6 yeni nazirlik yaradıldı.

### 2021-ci il dəyişiklikləri

21 aprel 2021-ci il tarixində Rəsmi Qəzetdə dərc olunan prezidentin fərmanı ilə kabinetdə Ailə, Əmək və Sosial Xidmətlər Nazirliyi iki yerə ayrıldı.

## Nazir olan millət vəkilləri
Konstitusiyanın 106-cı maddəsinə uyğun olaraq vitse-prezident və ya nazir vəzifəsinə təyin edilmiş şəxslərin millət vəkili üzvlüyü başa çatır. Bu səbəbdən AK Partiyadan seçilən millət vəkilləri Abdulhamit Gül, Berat Albayrak, Mövlud Çavuşoğlu və Süleyman Soylunun mandatı başa çatıb. AK Partiya millət vəkili Lütfi Elvan 10 noyabr 2020-ci ildə Berat Albayrakın istefası ilə boş qalan Xəzinə və Maliyyə nazirliyinə təyin edilib. Bu səbəbdən Elvanın deputatlıq müddəti başa çatıb. Ticarət naziri Mehmet Muşun və Ədliyyə naziri Bəkir Bozdağın millət vəkili səlahiyyətləri başa çatıb.

## Kabinet üzvləri

## İstinadlar

## Xarici keçidlər